มาต่อกับร้านที่สองกับอาทิตย์ร้านอาหารในซอยรางน้ำกันนะครับ ร้านนี้เป็นร้านขายข้าวหมูแดงเล็กๆ ที่ไม่มีร้านเป็นบ้านแต่เป็นร้านที่มีลักษณะเป็นแผงลองเปิดข้างตึกแถว
และร้านอาหารในซอยรางน้ำร้านที่สองที่ผมจะมารีวิวคือ

ร้าน ข้าวหมูแดงปฐมเลิศรส ครับ ^^

ที่ตั้ง : ซอยรางน้ำ หากเข้ามาจากทางห้างเซนจูรี่ขับตรงเข้ามาเรื่อยๆใกล้ถึงทางออกถนนราชปรารก จะเห็นร้านอยู่ทางด้านซ้ายมือ
การเดินทาง : BTS อนุเสาวรีย์ เดินต่อมาใช้เวลาเดินประมาณ 17 นาที หรือเอารถไปจอดริมฟุตบาทหน้าร้านได้ครับ (แต่ระวังนะครับ บางเวลามีตำรวจเขียนใบสั่งอยู่ 555+)

ร้านข้าวหมูแดงปฐมเลิศรส เรียกได้ว่าเป็นร้านหนึ่งที่คนทำงานในบริเวณนั้นชอบกินมากที่สุด เพราะส่วนใหญ่แล้วจะติดใจในรสชาติ (รวมถึงผมด้วย)
โดยร้านจะมีลักษณะเป็นแผงลอง ตั้งอยู่ข้างๆตึกแถว ใกล้กับทางออกไปถนนราชปรารกครับ โดยจะมีซอยตันเล็กๆทางด้านซ้ายมือ ร้านจะอยู่ในซอยนั้นครับ
ที่นั่งก็ดูเก่าๆได้อารมณ์แบบ "เปิดมานาน" จริงๆ ตรงที่ร้อนก็มีร่มให้ บางจุดก็มีตึกบังแดดให้ กินไปรับลมธรรมชาติไป ชิวดีแท้

เมนูอาหารของทางร้านก็จะมีอยู่ 2 อย่างนะครับ คือ ข้าวหน้าหมูแดง หมูกรอบ กุนเชียง และกระเพาะปลาครับ
ราคาอาหารจะอยู่ที่ 30-40 บาทต่อจาน แล้วแต่ว่าจะสั่งธรรมดาหรือพิเศษอะไรก็ว่าไป ^^

และเมนูที่นายลักกี้กินในวันนี้คือ ข้าวหน้าหมูแดง หมูกรอบ กุนเชียงครับ
ได้มาในขนาดจานกลางๆ ไม่เยอะไม่น้อยจนเกินไป พอได้ชิมดู รสชาติน้ำราดอร่อยมากเลยครับ เข้มเข้นมาก กินแล้วติดใจสุดๆเลย เพราะไม่ค่อยได้กินน้ำข้นๆแบบนี้
และที่ประทับใจอีกอย่างหนึ่งคือ หมูกรอบครับ กรอบมากเลย กินแล้วอยากกินอีก ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = ในบรรดาร้านข้าวหมูแดง ผมว่าร้านนี้อร่อยชนะหลายๆร้านเลยครับ
บรรยากาศ : 3.5 = มันให้บรรยากาศแบบ Open Air ดี ลมพัดเย็นสบาย มองรถขับผ่านไปมาได้เพลินๆดี
บริการ : 3.5 = บริการดีครับ ถึงแม้ว่าผมจะมากินคนเดียว และมีคนมารอคิวในภายหลัง เค้าก็ไม่ได้มาเร่งอะไร ไม่อึดอัดๆ ^^
ราคา : 4.5 = ราคามาตรฐาน แต่รสชาติอร่อยแบบนี้คุ้มเงินครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 16 / 01 / 55

มาดูรูปกันดีกว่าครับ